การใช้เทคนิคเพื่อทำให้ริมฝีปากอวบอิ่ม ลองใช้วิธีระยะยาว การใช้เครื่องสำอาง
คุณจะเจอผลิตภัณฑ์ที่ออกแบบมาเพื่อทําให้ริมฝีปากดูอวบอิ่มตามร้านจำหน่ายเครื่องสำอางทั่วไป ลิปกลอสและลิปมันเหล่านี้มักจะมีส่วนผสมของน้ำมันซินนามอนหรือแคปไซซินซึ่งเป็นสารที่ทำให้พริกเผ็ด ส่วนผสมเหล่านี้จะทำให้ผิวระคายเคืองเล็กน้อยซึ่งทำให้ผิวบวมขึ้นชั่วคราว   ผลิตภัณฑ์ที่ทําให้ริมฝีปากอวบอิ่มมักจะมีเนื้อกลอสซึ่งสร้างลักษณะอวบอิ่มให้กับริมฝีปาก คาเฟอีนพบได้มากในผลิตภัณฑ์ที่ทําให้ริมฝีปากอวบอิ่มเพราะฉะนั้นคุณต้องตรวจสอบส่วนผสมถ้าหากคุณแพ้มัน ชินนาม่อนเป็นตัวทำการระคายเคืองอ่อนๆ ซึ่งทําให้ริมฝีปากของคุณอิ่มเอิบขึ้นเล็กน้อยอย่างปลอดภัย ลองโรยผงซินนามอนบนแปรงสีฟันด้ามเก่า (อันที่คุณไม่ได้ใช้) จากนั้นจึงใช้แปรงค่อยๆ ขัดริมฝีปากจนกว่าจะบวมและมีเลือดฝาด    ลองทำลิปกลอสจากซินนามอนด้วยตัวเองด้วยการผสมซินนามอนเข้ากับน้ำมันมะพร้าว 1 ช้อนชา ใส่ลงในตลับลิปกลอสอันเก่าและใช้เมื่อคุณต้องการทำให้ริมฝีปากดูอิ่มเอิบ การรู้สึกระคายเคืองเล็กน้อยเป็นเรื่องปกติแต่ถ้าหากริมฝีปากของคุณรู้สึกระคายเคืองจนเจ็บหลังการใช้ซินนามอนก็ควรหยุดใช้และลองใช้วิธีอื่น มิ้นต์มีลักษณะคล้ายซินนามอนคือเป็นสารให้ความระคายเคืองอ่อนๆ ที่สามารถทําให้ริมฝีปากบวมเล็กน้อย วิธีตามธรรมชาติเพื่อทำให้ริมฝีปากอิ่มเอิบคือการถูน้ำมันเปปเปอร์มิ้นต์ 2-3 หยดบนริมฝีปาก   ทำลิปกลอสเพื่อให้ริมฝีปากอิ่มด้วยตัวเองด้วยการผสมน้ำมันเปปเปอร์มิ้นต์ 5 หยดเข้ากับน้ำมันมะพร้าว 1 ช้อนชา ใส่ลงในตลับลิปกลอสอันเก่า ถ้าหากคุณรู้สึกว่าริมฝีปากของคุณระคายเคืองหลังการใช้เปปเปอร์มิ้นต์ก็ควรใช้วิธีอื่น วิธีนี้ไม่เหมาะสำหรับคนใจอ่อนแต่มันได้ผล ใช้พริกชิ้นเล็กหรือพริกที่เผ็ดปานกลางถูให้ทั่วริมฝีปาก สักครู่ริมฝีปากของคุณจะเริ่มบวมเหมือนกับเวลาที่คุณรับประทานอาหารเผ็ด   อย่าใช้พริกขี้หนูสวนหรือพริกที่เผ็ดมากเพราะคุณอาจจะรู้สึกไม่สบายตัว คุณยังสามารถแต้มพริกป่นบนริมฝีปากเพื่อให้อิ่มเอิบได้เช่นกัน ถ้าหากคุณยังไม่พอใจกับวิธีชั่วคราว คุณสามารถค้นคว้าเกี่ยวกับการฉีดฟิลเลอร์ริมฝีปาก มีตัวเลือกมากมายเนื่องจากความเป็นที่นิยมของริมฝีปากที่อิ่มเอิบ การฉีดฟิลเลอร์ริมฝีปากที่มีชื่อเสียงมากที่สุดคือโบท็อกซ์แต่ยังมีทางเลือกอื่นที่ใช้สารเคมีชนิดอื่นเพื่อทำให้ริมฝีปากอวบอิ่มเช่นกัน   ระหว่างการรักษา ฟิลเลอร์จะถูกฉีดลงบนริมฝีปากทําให้ริมฝีปากอิ่มเอิบ ผลลัพธ์จะอยู่ได้หลายเดือน คุณต้องทำการค้นคว้าให้ถี่ถ้วนและเลือกช่างที่มีคนแนะนำและประสบการณ์มาก ถ้าหากคุณเบื่อหน่ายกับการวาดริมฝีปากตลอดเวลา เครื่องสำอางแบบถาวรอาจจะเป็นตัวเลือกที่เหมาะสมสำหรับคุณ มันรวมไปถึงการสักบริเวณรอบๆ ริมฝีปากเพื่อทำให้มันดูอิ่มเอิบหรือมีสีสันมากขึ้น   ถ้าคุณได้พิจารณาอย่างถี่ถ้วนและต้องการมีริมฝีปากที่อิ่มเอิบก็ควรค้นคว้าให้ละเอียดเพื่อหาช่างที่จะสามารถช่วยให้คุณมีริมฝีปากที่ต้องการได้ คุณจะกำจัดเครื่องสำอางแบบถาวรได้ยากเพราะฉะนั้นอย่าทำวิธีนี้นอกเสียจากว่าคุณมั่นใจว่ามันคือสิ่งที่คุณต้องการ การขัดริมฝีปากช่วยเพิ่มการหมุนเวียนของเลือดช่วยให้เลือดไหลเวียนเข้าสู่ริมฝีปากเพื่อทำให้มันดูอิ่มเอิบกว่าเดิม ใช้แปรงสีฟันเพื่อขัดริมฝีปากที่แตก แห้งและลอกเพื่อเผยผิวที่อยู่ด้านล่าง   คุณสามารถเติมความชุ่มชื้นให้กับริมฝีปากในเวลาเดียวกันด้วยการใช้น้ำมันมะพร้าว เทน้ำมันมะพร้าวลงบนแปรงสีฟันและขัดริมฝีปาก ริมฝีปากของคุณจะดูเงางามและสดชื่นเมื่อคุณขัดเสร็จ คุณยังสามารถทำที่ขัดปากเพื่อเพิ่มความชุ่มชื้นได้ด้วยการผสมน้ำมันมะกอก 1 ส่วนและน้ำตาลทรายแดง 1 ส่วน ใช้ปลายนิ้วเพื่อนวดส่วนผสมลงบนริมฝีปาก จากนั้นจึงเช็ดออกด้วยผ้าขนหนูผืนเล็กที่เปียกและสะอาด หรือลองใช้ส่วนผสมของเบกกิ้งโซดาเพื่อขัดล้ำลึก ผสมเบกกิ้งโซดาเข้ากับน้ำปริมาณพอเหมาะเพื่อทำส่วนผสม จากนั้นจึงทาบนแปรงสีฟันและขัดริมฝีปาก เลือกดินสอเขียนขอบปากที่มีสีเดียวกับริมฝีปากและมีสีเข้มกว่าสีผิวหน้า 2-3 เฉด ค่อยๆ วาดขอบปากด้านบนและด้านล่างของขอบริมฝีปากธรรมชาติ วิธีนี้จะช่วยสร้างการเน้นที่ดูน่าเชื่อถือ เติมช่องว่างโดยใช้ดินสอเขียนขอบปาก วิธีนี้จะช่วยสร้างภาพรวมว่าริมฝีปากของคุณใหญ่กว่าจริง   อย่าทำให้ปากดูใหญ่เกินไปเพราะมันจะดูโจ่งแจ้งว่าคุณใช้เครื่องสำอางเพื่อทำให้ริมฝีปากอิ่มเอิบ เพื่อทำให้ริมฝีปากโดดเด่น คุณต้องใช้ลิปสติกหรือลิปกลอสสีสดใสทาทับดินสอเขียนขอบปากให้ทั่วริมฝีปากและบริเวณที่คุณวาด คุณสามารถทำให้ริมฝีปากดูอิ่มเอิบได้ด้วยการใช้สีที่เข้มกว่าทาด้านในของริมฝีปากล่างและใช้สีที่อ่อนกว่าในบริเวณอื่น เลือกสีแดงเข้มและแต้มบนด้านนอกของริมฝีปากล่าง ทาให้ทั่วด้านบนของริมฝีปากบนเช่นกัน ใช้สีแดงที่อ่อนกว่าเพื่อเติมส่วนที่เหลือของริมฝีปากทั้งริมฝีปากล่างและริมฝีปากบน ใช้นิ้วเพื่อเกลี่ยสีให้ทั่ว   ใช้ไฮไลท์เตอร์เล็กน้อยแต้มที่กระจับปากบนเพื่อสร้างมิติของริมฝีปากที่คุณวาดดินสอไว้ เพื่อสร้างเส้นขอบริมฝีปากที่ชัดเจนมากขึ้น คุณสามารถใช้ดินสอเขียนขอบปากสีเข้มที่ขอบล่างของริมฝีปากล่างและใช้สีที่อ่อนกว่ากับริมฝีปากบน ทาลิปกลอสสีใสเพื่อให้ริมฝีปากดูโดดเด่น ถ้าหากคุณไม่มีเวลาสำหรับการเขียนขอบปากหรือคอนทัวร์ การทาลิปสติกที่มีเนื้อกลอสคือวิธีที่รวดเร็วเพื่อทำให้ริมฝีปากของคุณดูอิ่มเอิบ เลือกสีชมพูสว่าง แดงหรือแม้แต่สีใสที่จะทำให้ริมฝีปากของคุณดูโดดเด่นจากส่วนอื่นของใบหน้า ความแตกต่างของพื้นผิวจะทำให้ริมฝีปากของคุณอิ่มเอิบกว่าปกติ นี่คือบริเวณระหว่างด้านล่างของจมูกและด้านบนของริมฝีปากบน การไฮไลท์กระจับปากบนช่วยดึงความสนใจมาอย่างริมฝีปากและทำให้มันดูอิ่มเอิบและอวบอิ่มมากขึ้น ถูไฮไลท์เตอร์ลงบนกระจับปากบนหรือใช้ลิปกลอสสีใสเพื่อทำให้มันดูโดดเด่น
ใช้ผลิตภัณฑ์ที่ทําให้ริมฝีปากอวบอิ่ม. ลองแปรงด้วยซินนามอนเล็กน้อย. ถูด้วยน้ำมันเปปเปอร์มิ้นต์. ถูพริกบนริมฝีปาก. พิจารณาการฉีดฟิลเลอร์ริมฝีปาก. พิจารณาเครื่องสำอางถาวร. เริ่มด้วยการขัด. ใช้ดินสอเขียนขอบปากเพื่อวาดขอบปากให้กว้างขึ้น. คอนทัวร์ริมฝีปากด้วยสีที่เข้มกว่า. ทาลิปสติกที่เงางาม. ไฮไลท์กระจับปากบน.
https://www.wikihow.com/Get-Pouty-Lips https://www.wikihow.com/Get-Pouty-Lips https://www.wikihow.com/Get-Pouty-Lips
Using Plumping Techniques Trying Long-Term Methods Using Makeup